Document ID: /roh_data/filtered/fineweb-2-filterrobots_roh.jsonl.gz/57735

Per blers saja quai in siemi, di Flurina Badel, e blers hajan l’impressiun, che quai saja l’amur ideala, sch’ins viva ensemen e lavura ensemen. E quai fan Flurina Badel e Jérémie Sarbach. Ensemen èn els il duo Badel/Sarbach, ensemen fan els art. Ensemen han els in uffant ed ensemen vivan els a Guarda. Co che quai è, quella vita en dus, quai mussa il film «Art en dus – Badel/Sarbach».
L’autur Casper Nicca ha accumpagnà Flurina Badel e Jérémie Sarbach durant in onn, durant l’onn ch’els han creà in’ovra per l’exposiziun da «land art – Art Safiental». Il musicist da musica electronica Silvan Nicca, ha stgaffì la musica per il film cun nizzegiar tuns originals dal film. Il film è uschia ina collascha audiovisuala, che suonda als artists da Guarda a Berlin, da Telfs enfin a Tenna en Stussavgia e guarda davos la fatschada da la vita d’artists da Flurina Badel e Jérémie Sarbach.
https://www.rtr.ch/play/tv/cuntrasts/video/art-en-dus—flurina-badel-e-jeremie-sarbach?urn=urn:rtr:video:72a5f813-33ec-42e9-a352-7955f9fffa85&fbclid=IwAR1WsNpQeErdGhh8bb8F81s4Jm-rwH1bAb_4v48Vn56Y9J7AUUWAqgAoSkM